Børnehaven i Vester Hjermitslev flyttes midlertidig allerede fra fredag. Det sker som følge af, at nærmeste nabo, den lokale skole nu pludselig skal huse 100 syriske flygtninge.

Børnehaven flyttes de næste tre uger til Lunden, der i forvejen er et kendt sted for børnehavebørnene i området. - Det kan jeg forstå på forældrene, at man er godt tilfredse med. Så har man ikke den bekymring at have børnehave ved siden af midlertidig asylcenter, lyder det fra borgmester Mogens Gade (Venstre), Jammerbugt Kommune. Han understreger, at han er ked af den proces, der er foregået og ved at flytte børnehaven, prøver man " at lappe lidt lapperier". Skolen lukkede for seks uger siden og står frem til fredag tom, hvor den altså bliver midlertidig hjemsted for 100 syriske flygtninge.